**GOLAHA WAKIILADA JSL**

**WAAXDA HADAL-QORAALKA IYO GUDIYADA**

**Kal-fadhigii 37aad fadhigii 28aad**

**02/09/2018**

**Qur’aanka: -** Md Xaamud Cismaan Cigaal

**Gudoonka: -** Gudoomiye Md. Baashe Maxamed Faarax

**Ajandaha Fadhiga:-**

* Ansixinya xeerka ka soo noqday Golaha Guurtida ee Xeerka Qandaraasyada Qaranka
* **Gudoomiyaha: -** Mudanayaal waxaynu u balan sanayn ansixintaXeerkaQanadaraasyada Qaranka, xoghaynta ha akhrido qodobada.

**Qaybta 1aad: Erey Bixinta**

**Wuxu u dhignaa sidan:**

|  |  |
| --- | --- |
| **La-taliye**:- | Waxaa loola jeeddaa adeeg bixiyaha bixiya adeegyo maskaxeed, oo ay ku jiraan adeegyada la talintu. |

**Waxay u beddeleen sidan:**

|  |  |
| --- | --- |
| **La-taliye**:- | Waxaa loola jeeddaa khabiir Guddida ka gacan siiya gudashada waajibaadkooda shaqo. |

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 43

Xildhibaanada ogol sidii Golaha Wakiiladu u ansixiyey: 11

Xildhibaanada Ogol sidii Golaha Guurtidu u dhigeen:27

Xidhibaanada Aaamusay: 4

Guddoomiyuhu: Ma Codayn

**Guddoomiyaha:** Qodobadda erey bixintawaxa loo raacayaa wax ka beddelii ay sameeyeen Golaha Guurtidu.

**Qodobka 5aad: Laguma dabaqayo/Dhaqayo**

**Qodobka 5aad** wuxuu u dhignaa sidan**:**

## Qodobka 5aad

## Laguma Dabaqayo/Dhaqayo

1. Xeerkani sinaba lloguma adeegsan karo arimahan hoos ku xusan:-
2. Hadii qodobada xeerkani ay iska horyimaadaan qodobada heshiis ama sharciyada iibka ee hay’ad deeq-bixiye kuwaasi oo ku jira heshiis ay dawladu gashay, qodobada heshiiiskasi ama sharciyadaasi iibka ayaa lagu dhaqmayaa. Dhamaam xaaladaha kale oo dhan iibka iyo qandaraasyada waxa lagu dhaqayaa xeerkan.
3. Qandaraas bixinta la xidhiidha qalabka Ciidanka ama amaanka qaranka iyadoo loo hoggaan samayo qodobada soo socda:-
   * 1. Haddii Wasiirka ka masuulka ah Difaaca, ama madaxa wakaalad kasta oo amaan ee dawladdu uu go’aamiyo in wax kasta qandaraas bixin ah oo xidhiidh la leh difaaca dawladda ama amaanka dawladda uu u baahanyahay isticmaalka habraac gaar ah, nidaamada lagu xusay xeerkan waxaa wax ka badali kara Guddida ujeedo cayiman dartii, laakiin wax ka badal kaasi waxaa si adag u maamuli doonaa tixgelimo la xidhiidha difaaca ama amaanka.
     2. Si waafaqsan ujeeda xarafka (b) (i) ee qodobkan, iibka iyo qandaraasbixinta waxyaabaha ay ka mid yihiin alaabooyinka guud, dirayska, agabka yar yar iyo qalabka xafiisyada, iyo gaadiidka caadiga ah ee ciidamada iyo hay’adaha ammaanka looma arki doono in ay la xidhiidhaan difaaca iyo amniga qaranka
     3. Gudida Gandaraasyada Qaranku iyagoo la tashanaya hay’adda qandaraaska iska leh ee u xilsaaran difaaca ama amniga qaranka, waxay samayn kartaa nidaam la xidhiidha qandaraas bixinta hawlaha ciidanka iyo amniga qaranka.

**Qodobka 5aad** waxay u beddeleen sidan**:**

## Qodobka 5aad

## Dabaqaad

1. Xeerkan waxa loo adeegsanayaa laguna dabaqayaa dhammaan Miisaaniyadda Dawladda oo ay ku jiraan Deymaha iyo Deeqaha Caalamiga ah iyo in la waafajiyo xeerakn Qandaraasyadda ay hore Dawladdu u gadhay.

**Sababeyn:** Qadobkani wuxuu awood buuxda u siinayaa Guddida Qandaraasyadda Qaranka dhammaan heshiisyada Qandaraas mid hre iyo mid dembeba si bulshadu ugu sinaato ilaha dhaqaalaha.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 48

Xildhibaanada ogol sidii Golaha Wakiiladu u ansixiyey: 41

Xildhibaanada Ogol sidii Golaha Guurtidu u dhigeen:0

Xidhibaanada Aaamusay: 6

Guddoomiyuhu: Ma Codayn

**Guddoomiyaha:** Qodobadda 5aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 9aad : Wadaag**

**Qodobka 9aad** wuxuu u dhignaa sidan**:**

## Qodobka 9aad

## Wadaag

Tartamayaasha qandaraasyaddu waxa ay xor u yihiin in ay iskood u soo codsadaan qandaraaska ama ay iska kaashadaan shirkad wadani ah ama mid ajnabi ah.

**Qodobka 9aad** waxay u beddeleen sidan**:**

## Qodobka 9aad

## Wadaag

Tartamayaasha qandaraasyaddu waxa ay xor u yihiin in ay iskood u soo codsadaan qandaraaska ama ay iska kaashadaan shirkad waddani ah ama mid ajnabi ah, iyaddoo mudnaanta la siinayo tartanayaasha waddaniga ah.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 48

Xildhibaanada ogol sidii Golaha Wakiiladu u ansixiyey: 31

Xildhibaanada Ogol sidii Golaha Guurtidu u dhigeen:8

Xidhibaanada Aaamusay: 7

Guddoomiyuhu: Ma Codayn

**Guddoomiyaha:** Qodobadda 9aadwaxa loo raacayaa sidii ay Golaha Wakiiladu ku ansixiyeen ee hore.

## Qodobka 11aad : Tababarka Shaqaalaha Qandaraasyadda Ku Lugta leh

**Qodobka 11aad** wuxuu u dhignaa sidan**:**

## Qodobka 11aad

## Tababarka Shaqaalaha Qandaraasyadda Ku Lugta leh

1. Iyadda oo la raacayo ahmiyadda Qodobka 10aad, Xukuumaddu waxa ay xil gaar ah iska saari doontaa, awood-dhisida, kobcinta aqoonta, iyo xirfadaha la xidhiidha qandaraasyadda, iyo maamulka fulinta heshiiyadda.
2. Waxa la dhisi doonaa machadyo u gaar ah tababaradda iyo kobcinta aqoonta ee shaqaalaha hay’adaha dawlada iyo Guddidaba;

**Qodobka 11aad** waxa u beddelay Farqada 1aad iyo farqada 2aad oo u dhignaa sidan**:**

## Qodobka 11aad

## Tababarka Shaqaalaha Qandaraasyadda Ku Lugta leh

1. Iyadda oo la raacayo ahmiyadda Qodobka 10aad, Guddida Qandaraasyadda waxa ay xil gaar ah iska saari doontaa, awood-dhisida, kobcinta aqoonta, iyo xirfadaha la xidhiidha qandaraasyadda, iyo maamulka fulinta heshiiyadda.
2. Waxa tababro iyo kor u qaadis aqoonta xirfadeed ee Qandaraasyada la siin doonaa Guddida Qandaraasyadda Qaranka iyo shaqaalaheeda.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 48

Xildhibaanada ogol sidii Golaha Wakiiladu u ansixiyey: 40

Xildhibaanada Ogol sidii Golaha Guurtidu u dhigeen:2

Xidhibaanada Aaamusay: 5

Guddoomiyuhu: Ma Codayn

**Guddoomiyaha:** Qodobadda 11aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 12aad: Luuqadda**

**Qodobka 12aad** wuxuu u dhignaa sidan**:**

## Qodobka 12aad

## Luuqada

Waraaqaha loo isticmaalo nidaamyadda qandaraaska waxaa lagu qori doonaa luuqada Af-Soomaaliga ama/iyo Ingiriisiga.

**Qodobka 12aad** waxay u beddeleen sidan**:**

## Qodobka 12aad

## Luuqada

Waraaqaha loo isticmaalo nidaamyadda qandaraaska waxaa lagu qori doonaa luuqada Af-Soomaaliga ama/iyo Carabiga ama/iyo Ingiriisiga, waxaana la raacayaa mar walba nuqulka af-somaliga.

**Sababeyn:** Waxa loo raacayaa luuqadaha lagu galayo Qandaraasyada si waafaqsan Dastuurka Qaranka J.S.L Qodobka 6aad.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 48

Xildhibaanada ogol sidii Golaha Wakiiladu u ansixiyey: 22

Xildhibaanada Ogol sidii Golaha Guurtidu u dhigeen:21

Xidhibaanada Aaamusay:

Guddoomiyuhu: Ma Codayn

**Guddoomiyaha:** Qodobadda 12aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 16aad: Ujeedada Guddida**

**Qodobka 16aad** Farqada **2aad** waxay u dhignaa sidan**:**

## Qodobka 16aad

## Ujeedada Guddida

2). In lagu dadaalo in si nidaam ah qandaraas bixinta qaranku noqdo mid la jaanqaadi karra heerarka caalamiga ah.

**Qodobka 16aad** Farqada **2aad** waxay u beddeleen sidan**:**

## Qodobka 16aad

## Ujeedada Guddida

2). In lagu dadaalo in si nidaam ah qandaraas bixinta qaranku noqdo mid la jaanqaadi karra heerarka caalamiga ah kuna sallaysan sinaan iyo caddaalad.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 49

Xildhibaanada ogol sidii Golaha Wakiiladu u ansixiyey: 43

Xildhibaanada Ogol sidii Golaha Guurtidu u dhigeen:4

Xidhibaanada Aaamusay: 4

Guddoomiyuhu: Ma Codayn

**Guddoomiyaha:** Qodobadda 16aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 18aad: Xilka iyo Waajibaadka Guddida**

**Qodobka 18aad farqada 1aad** Xarfaha (f) iyo (i) waxay u dhignayeen sidan, Waxaanay ka dhigeen **Qodobka 17aad**

## Qodobka 17aad

## Xilka iyo Waajibaadka Guddida

1. Guddidu iyada oo fulinaysa waajibaadka uu farayo Xeerkani, waxa ay qabanaysaa shaqooyinkan soo socda:-
2. Diyaarinta warbixin sanadeedka dhammaan shaqooyinka qandaraas bixinta Qaranka, taas oo ay u soo gudbin doonaan Madaxweynaha JSL si uu u hordhigo Golaha Wakiiladda.
3. Kala talinta xukuumadda arrimaha la xidhiidha qandaraasyada.
4. Gudida Qandaraasyadu waxay:-

h). Dib u eegaan ansixiyaana warbixin sanadeedka qandaraas bixinta ee ay diyaarisay Faraca Qandaraas bixintu;

**Qodobka 18aad farqada 1aad** Xarfaha (f) waxay ku sheegeen Xarafka (J) waxna way ka beddeleen. Waxay meesha ka saareen Qodobka 18aad farqada 1aad Xarafka (i) iyo farqada 2aad  Xarafka (h) oo isna meesha ay ka saareen.

## Qodobka 17aad

## Xilka iyo Waajibaadka Guddida

1). Guddidu iyada oo fulinaysa waajibaadka uu farayo Xeerkani, waxa ay qabanaysaa shaqooyinkan soo socda:-

1. Diyaarinta warbixin sanadeedka dhammaan shaqooyinka qandaraas bixinta Qaranka, taas oo ay u soo gudbin doonaan Madaxweynaha JSL si uu u hordhigo Barlamaanka (Guurtida iyo Wakiiladda).

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 47

Xildhibaanada Ogol sidii Golaha Guurtidu u dhigeen:1

Xidhibaanada Aaamusay: 1

Guddoomiyuhu: Ma Codayn

**Guddoomiyaha:** Qodobadda 18aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 22aad: Shirarka Guddida**

**Qodobka 22aad** farqada 6aad waxay u dhignayd sidan:

## Qodobka 22aad

## Shirarka Guddida

6). Go’aanadda Guddidu waxa ay ku ansixi doonaan aqlabiyada xubnaha shirka fadhiya.

**Qodobka 22aad** farqada 6aad waxay u beddeleen sidan:

## Qodobka 22aad

## Shirarka Guddida

6). Go’aanadda Guddidu waxa ay ku ansixi doonaan 2/3 saddex meelood oo laba meelood xubnaha shirka fadhiya.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 43

Xildhibaanada Ogol sidii Golaha Guurtidu u dhigeen:2

Xidhibaanada Aaamusay: 4

Guddoomiyuhu: Ma Codayn

**Guddoomiyaha:** Qodobadda 29aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 29aad : Guddida Qiimaynta Codsiyadda iyo Naadooyinka**

**Qodobka 29aad** wuxuu u dhignaa sidan:

## Qodobka 29aad

## Guddida Qiimaynta Codsiyadda iyo Naadooyinka

1. Guddida Qiimaynta Naadooyinka iyo Codsiyaddu waxa ay ka koobnaan doonaan shan xubnood oo kala ah:-
2. Laba xubnood oo ka socda hay’adda mashruuca qandaraaska iska leh oo uu soo magacaabo Wasiirku ama Guddoomiyaha Hay’adda, oo aqoon/khibrad u leh qandaraasyadda guud ahaan ama gaar ahaan qandaraaska laga hadlayo,iyo saddex xubnood oo ka socda Guddida Qandaraasyadda Qaranka, oo uu soo magacaabo Guddoomiyaha Guddida Qandaraasyadda Qaranku.
3. Xubnaha ka socda Wasaaradda/hay’adda mashruuca qandaraaska iska leh waxa uu xilkoodu noqdo in ay hubiyaan qeexidda farsammo ee shayga ay doonayaan, halka xubnaha Guddida Qandaraasyadda Qaranka ay awood u leeyihin kala saarida cida ku tartamaysa qandaaska ee soo xaraysatay codsigooda.
4. Guddooyaha Guddida Qandaraasyadda Qaranku markuu helo codsiga hay’adda ay khuseyso iyo magacyadda xubnaha matalaya waxa uu soo magacaabayaa xubnaha Guddida.
5. Guddidu waxa ay xaaladaha loo baahdo adeegsan kartaa la-taliyayaal farsamo.
6. Guddida fadhiyadoodu waxa ay noqon doonaan muddada ay shaqeyanayaan xarrunta Guddida Qandaraasyadda Qaranka waxana xoghayn u noqondoona xubin uu magacaabo Guddoomiyuha Hay’adda Qandaasyadda Qaranku.

**Qodobka 29aad**  farqadiisa 1aad waxay ahayd shan xaraf waxaanay u beddeleen kuna koobeen **a, b, c** u dhigeen sidan:

## Qodobka 29aad

## Guddida Qiimaynta Codsiyadda iyo Naadooyinka

1. Guddida Qiimaynta Naadooyinka iyo Codsiyaddu waxa ay ka koobnaan doonaan shan xubnood oo kala ah:-
2. Guddoomiyaha iyo 4 xubnood oo guddida ka tirsan.
3. Guddida waxa ay xaaladaha loo baahdo adeegsan kartaa la-taliyayaal farsamo
4. Guddida fadhiyadoodu waxa ay noqon doonaan muddada ay shaqeynayaan xarrunta Guddida Qanadaraasyadda Qaranka waxaana xoghayn u noqondoona xubin uu magacaabo Guddoomiyaha Hay’adda Qandaraasyadda Qaranku.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 42

Xildhibaanada Ogol sidii Golaha Guurtidu u dhigeen:0

Xidhibaanada Aaamusay: 3

Guddoomiyuhu: Ma Codayn

**Guddoomiyaha:** Qodobadda 29aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 31aad: faracyada Qandaraasyadda**

**Qodobka 31aad** wuxuu u dhignaa sidan, waxaanay Qodobka 31aad ka saareen gebi ahaanba xeerka.

## Qodobka 31aad

## Faracyada Qandaraasyada

1. Hay’ad kasta oo dawladeed waxa ay yeelanaysaa faraca Qandaraaska sida ku xusan Xeerkan.
2. Wasiirka/Guddoomiyaha hay’ad kasta oo dawladeed waa inuu go’aamiyo inta ay ka koobnaan doonaan tirada shaqaalaha ee faraca qandaraasyadu, kuwaas oo loo tababaray aqoona u leh qandaraaska.
3. Faraca Qandaraasku wuxuu u hawlgeli doonaan iyadoo ay korka ka illaalinayaan Gudida Qandaraasyadu.
4. Shaqooyinkqa Faraca Qandaraasyada waxaa ku jiraya:-
5. Diyaarinta iyo isku duba ridka Qorshaynta Qandaraaska ee hay’ada ee sanadlaha ah.
6. Waxay u qaabilsanaan doonaan hay’adda wada-shaqaynta Guddida Qandaraasyadda Qaranka.

**Goddoomiyaha:** Xildhibaanada ogol in qodobkan 31aad sidiisa loo daayo Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 42

Xildhibaanada Ogol sidii Golaha Guurtidu u dhigeen:4

Xidhibaanada Aaamusay: 3

Guddoomiyuhu: Ma Codayn

**Guddoomiyaha:** Qodobadda 31aadwaxa loo raacayaa sidii ay Golaha Wakiiladu ku ansixiyeen ee hore.

## Qodobka 33aad : Kala Duwanaanshaha U Dhaxeeya Xubnaha Guddida Qiimaynta

**Qodobka 33aad** farqada 1aadwaxay u dhignaa sidan:

## Qodobka 33aad

## Kala Duwanaanshaha U Dhaxeeya Xubnaha Guddida Qiimaynta

1. Kala duwanaanshaha u dhaxeeya xubnaha Gudida Qiimaynta waxa loo gudbin doonaa Guddoomiyaha

**Qodobka 33aad** farqada 1aadwaxay u beddeleen sidan:

## Qodobka 33aad

## Kala Duwanaanshaha U Dhaxeeya Xubnaha Guddida Qiimaynta

1). Kala duwanaanshaha u dhaxeeya xubnaha Gudida Qiimaynta waxay ku kala baxayaan cod hal dheeri ah.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 21

Xildhibaanada Ogol sidii Golaha Guurtidu u dhigeen:26

Xidhibaanada Aaamusay: 2

Guddoomiyuhu: Ma Codayn

**Guddoomiyaha:** Qodobadda 33aadfarqada 1aadwaxa loo raacayaa wax ka beddelkii ay sameeyeen Golaha Guurtidu.

**Qodobka 43ad : Tirtirida Nidaamka ama Diidida Naadooyinka**

**Qodobka 43aad farqada 1aad xaraka (a) waxay u dhignaa sidan**

## Qodobka 43aad

## Tirtirida Nidaamada ama Diidida Naadooyinka

1. Guddida Qandaraasyadu waxay:
2. Diidi kartaa dhammaan naadooyinka wakhti kasta oo ka horeeya ogolaanshaha/aqbalida naado;

**Qodobka 43aad farqada 1aad xaraka (a) waxay u beddeleen sidan;**

## Qodobka 43aad

## Tirtirida Nidaamada ama Diidida Naadooyinka

1).Guddida Qandaraasyadu waxay:

a) Diidi kartaa dhammaan naadooyinka wakhti kasta oo ka horeeya ogolaanshaha/aqbalida naado, waxayna ku tir-tiri karaan saddex meelood oo laba meelood (2/3).

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 45

Xildhibaanada Ogol sidii Golaha Guurtidu u dhigeen:2

Xidhibaanada Aaamusay: 2

Guddoomiyuhu: Ma Codayn

**Guddoomiyaha:** Qodobadda 43aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 49ad: Dajinta Qiimaha**

**Qodobka 49aad** wuxuu u dhignaa sidan:

## Qodobka 49aad

## Dajinta Qiimaha

1. Dajinta qiimaha lama ogola illaa iyo lagu xuso heshiiska qandaraaska si ay xisaabta ugu darsato isbedelka xaaladaha dhaqaale ee heshiisyada ka badan muddo lagu ciyimo Wareegtooyinka.
2. Haddii heshiiska qandaraasku uu dajiyo qiimaha, waxa lagu cayimi doonaa:-
3. Shuruudaha, sida yaraynta iyo kordhinta arrimaha kharashka, shaqaalaha, gaadiidka iyo tamarta, kuwaas oo dajinta qiimaha la ogolaan doono.
4. Qaaciidooyinka, iyo tusmada la tixraacayo si ay u go’aamiso in shuruudaha dhaqaalaha loo badalo xadi ku filan oo muhiim ah si ay u cadayso dajinta qiimaha una qeexo xadiga la kordhinayo iyo ka la yaraynayo.
5. Xadiga isbabadal ee qiime dajinta lagu hirgalin doono.
6. Habraaca la raaci karo.
7. Heshiiska qandaraaska waxaa lagu dari karaa in, marka codsiga qaaciidada dajinta qiimaha ay u hogaamiso waxkabedel qiime oo ka badan boqolkiiba inta cayiman ee qiimaha bilawga ah ama boqolkiiba inta cayiman ee isku dheeli tirka heshiiska, Haay’ada Qandaraasidu way gebogebayn kartaa heshiiska.
8. Kala duwanaansho kasta oo khuseeya qiimaha oo ka bata 10% oo heshiiska qiimaha asalka ah wuxuu shardi u yahay ansixinta Gudida Qandaraaska.

**Qodobka 49aad waxay beddeleenfarqada 1aad** waxayna u dhigeen sidan:

## Qodobka 49aad

## Dajinta Qiimaha

1. Dajinta qiimaha lama ogola illaa iyo lagu xuso heshiiska qandaraaska si ay xisaabta ugu darsato isbedelka xaaladaha dhaqaale ee heshiisyada ka badan muddo lagu ciyimo Wareegtooyinka, kamana badan kartp qoondada Miisaaniyadda.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 23

Xildhibaanada Ogol sidii Golaha Guurtidu u dhigeen:15

Xidhibaanada Aaamusay: 9

Guddoomiyuhu: Ma Codayn

**Guddoomiyaha:** Qodobadda 49aadwaxa loo raacayaa sidii ay Golaha Wakiiladu ku ansixiyeen ee hore.

**Qodobka 50ad: Ansixinta iyo Wax-ka beddelka Heshiisyada**

**Qodobka 50aad** Wuxuu u dhignaa sidan:

## Qodobka 50aad

## Ansixinta iyo Wax-ka-Badalka Heshiisyada

1. ansixinta bixinta heshiiska ee la soo jeediyay waxaa loo raaci doonaaa xadka bilawga ah ee lagu dajiyay Qodobka 98aad ee Wareegtooyinka.
2. Wax ka-bedelka heshiisyada waa inay ansixiyaan Gudida Qandaraayadda Qaranku haddii wax ka-bedelka heshiisku:
3. Ka badan yahay 10% ah qiimaha heshiiska ee asalka ah kaasi oo shardi u ahaa in ay ansixiyaan Gudida Qandaraasku;
4. Korna ugu qaada qiimaha heshiiska dib loo eegay illaa iyo heer u baahan ansixinta warbixinta heshiiska Gudida Qandaraaska.

**Qodobka 50aad** waxay beddeleenfarqada 2aad xarafka (a) iyo (b) waxaanay u dhigeen sidan:

## Qodobka 50aad

## Ansixinta iyo Wax-ka-Badalka Heshiisyada

2). Wax ka-bedelka heshiisyada waa inay ansixiyaan Gudida Qandaraayadda Qaranku haddii wax ka-bedelka heshiisku:

**a).** Ka badan yahay 10% ah qiimaha heshiiska ee asalka ah lama kordhin karo kaasi oo shardi u ahaa in ay ansixiyaan Gudida Qandaraasku;

1. Korna looma qaadi karo qiimaha heshiiska asalka ah.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 43

Xildhibaanada Ogol sidii Golaha Guurtidu u dhigeen:2

Xidhibaanada Aaamusay: 4

Guddoomiyuhu: Ma Codayn

**Guddoomiyaha:** Qodobadda 50aadwaxa loo raacayaa sidii ay Golaha Wakiiladu ku ansixiyeen ee hore.

## Qodobka 96ad: Dib u Eegista uu Sameeyo Gudoomiyaha Gudida Qandaraasyada qaranku

**Qodobka 96aad** Wuxuu u dhignaa sidan:

## Qodobka 96aad

## Dib u Eegista uu Sameeyo Gudoomiyaha Gudida Qandaraasyada qaranku

1. Inta ka horeysa inta uusan dhaqan galin heshiisku, codsiga dib u eegista waxa la samayn doonaa marka ugu horeysa, iyada oo qoraal ah, oo ku socota gudoomiyaha gudida.
2. Gudoomiyaha Gudidu ma qaban doono codsi dib u eegiseed haddii aan lagu soo gudbin muddo dhan 14 casho ka dib marka ogaysiinta bixinta heshiiska la soo jeediyay, iyada oo la raacayo Qodobka 69aad (2) ama marka tartamaha gudbinayaa ka warhelo duruufaha keenaya cabashada ama marka tartamahaasi ogaaday xaaladahaasi ka soo horeeyaba.
3. Marka uu helo cabasho xidhiidh la leh naado fadhi kasta oo naado, gudoomiyuhu waxa uu ogaysiin doonaa ogolaanshahaasi dhammaan tartamayaasha cabanaya.
4. gudoomiyuhu waxa uu dib u dhigi doonaa fadhiga qandaraaska waxana uu shan (5) cisho oo shaqo ka dib marka la soo gudbiyo cabashada, soo saari doonaa go’aan qoraal ah oo ka hadlaya cabashada waxana uu sheegi doonaa:-
   1. Asbaabta go’aanka;
   2. In cabashada qayb ahaan ama gabi ahaanba la aqbalo; iyo
   3. Waxa uu sheegi doonaa talaabooyinka sixitaan ee ay tahay in la qaato meelaha ku habboon.
5. Haddii gudoomiyuhu uunu soo saarin go’aan waqtiga lagu sheegay Farqada (4), ama haddii qofka cabanaya aan lagu qancin karrin go’aanka gudoomiyaha, qofka cabanayaa waxa uu xaq u leeyahay in uu soo gudbiyo cabasho maxkamada sare ee JSL.

**Qodobka 96aad** waxay wax ka beddeleen Farqada 4aad iyo Farqada 5aad waxayna u dhignaa sidan:

## Qodobka 96aad

## Dib u Eegista uu Sameeyo Gudoomiyaha Gudida Qandaraasyada qaranku

4). gudoomiyuhu waxa uu dib u dhigi doonaa fadhiga qandaraaska waxana uu shan (5) cisho oo shaqo ka dib marka la soo gudbiyo cabashada, isagoo la tashanaya Guddida Qandaraasyada oo soo saari doonaa go’aan qoraal ah oo ka hadlaya cabashada waxana uu sheegi doonaa:-

* 1. Asbaabta go’aanka;
  2. In cabashada qayb ahaan ama gabi ahaanba la aqbalo; iyo
  3. Waxa uu sheegi doonaa talaabooyinka sixitaan ee ay tahay in la qaato meelaha ku habboon.

5). Haddii gudoomiyuhu uunu soo saarin go’aan waqtiga lagu sheegay Farqada (4), ama haddii qofka cabanaya aan lagu qancin karrin go’aanka gudoomiyaha, qofka cabanayaa waxa uu xaq u leeyahay in uu soo gudbiyo cabasho Maxkamadaha awoodda u leh .

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 20

Xildhibaanada Ogol sidii Golaha Guurtidu u dhigeen:22

Xidhibaanada Aaamusay: 2

Guddoomiyuhu: Ma Codayn

**Guddoomiyaha:** Qodobadda 96aadwaxa loo raacayaa wax ka beddelkii ay sameeyeen Golaha Guurtida.

**Qodobka 109ad: Dhaqangalka Xeerkan**

**Qodobka 109ad wuxuu u dhignaa sidan:**

## Qodobka 109aad

## Dhaqangalka Xeerkan

Xeerkan wuxuu dhaqangelayaa marka uu ansixiyo Golaha Wakiiladu, Madaxweynuhuna saxeexo laguna soo saaro faafinta rasmiga ah.

**Qodobka 109ad waxay u beddeleen sidan:**

## Qodobka 109aad

## Dhaqangalka Xeerkan

Xeerkan wuxuu dhaqangelayaa marka ay ansixiyo Baarlamaanku ( Guurtidda iyo Wakiiladdu), Madaxweynuhuna saxeexo laguna soo saaro faafinta rasmiga ah.

**Goddoomiyaha:** Xildhibaanada ogol sidii Golaha Wakiiladu ku ansixiyeen Gacanta ha taagaan:-

Xildhibaanada fadhiya: 50

Xildhibaanada ogol sidii Golaha Wakiiladu u ansixiyey: 42

Xildhibaanada Ogol sidii Golaha Guurtidu u dhigeen:4

Xidhibaanada Aaamusay: 3

Guddoomiyuhu: Ma Codayn

**Guddoomiyaha:** Qodobadda 109aadwaxa loo raacayaa sidii ay Golaha Wakiiladu ku ansixiyeen ee hore.

**Codka Guud ee la Ansixiyay Xeerka Qandaraasyada Qaranka**

|  |  |  |  |  |
| --- | --- | --- | --- | --- |
| **Foomka Codaynta** | | | | |
| **No** | **Xildhibaanada Fadhiya** | **Ogol** | **Diidan** | **Aamusay** |
|  | **50** | **45** | **0** | **4** |
|  |  |  |  |  |
|  |  |  |  |  |

**Cawad Cali Maxamed C/risaaq Siciid Ayaanle**

**Agaasimaha waaxda Hadal Qoraalka G/Wakiilada Xoghayaha Guud ee Golaha wakiilada JSl**

**­­­­­­­­­­­­­­­­­­­­­­­­­­­-------------------------------------------------- ------------------------------------------**